TEXTO ÍNTEGRO DA ORDENANZA MUNICIPAL DE PREVENCIÓN DE INCENDIOS FORESTAIS
ADMINISTRACIÓN LOCAL — Municipal — Neves, As (Ordenanzas e Regulamentos, 16/09/2020)

O Pleno deste Concello, en sesión celebrada o día 13 de agosto de 2019, aprobou inicialmente a Ordenanza Municipal de Prevención de Incendios Forestais, do Concello As Neves. Mediante anuncio no BOP n.º 160, de data 22 de agosto de 2019, expúsose ó publico polo prazo de 30 días hábiles, sen que no mesmo foran presentadas reclamacións, polo que se considera elevado a definitivo o acordo provisional, publicándose o texto íntegro en cumprimento do establecido no artigo 70.2 da Lei 7/1985, de 2 de abril, reguladora das Bases de Réxime Xeral. Contra este acordo poderase interpor recurso contencioso administrativo ante o Xulgado Contencioso Administrativo de Vigo (Lei 29/1998 de 13 de xullo) no prazo de dous meses. O Plan de Desenvolvemento Rural de Galicia 2014-2020 recoñece aos incendios forestais coma un dos máis importantes problemas ambientais de Galicia, constituíndo unha grave causa de perdas de riqueza nas economías rurais, un risco severo para as persoas e os ecosistemas e unha fonte inesgotable de gasto público. Por todo o anterior, cómpre desenvolver políticas activas de prevención e loita contra incendios forestais que permitan protexer de xeito efectivo os recursos naturais e humanos do territorio dos riscos asociados ó lume. Neste senso, a aprobación da Lei 3/2007, do 9 de abril, de prevención e defensa contra os incendios forestais de Galicia, implicou a implantación de novas estratexias de prevención de incendios forestais que perseguían cumprir con estes obxectivos. Porén, as novas medidas de prevención de incendios establecidas pola Lei supuxeron a adquisición de novas responsabilidades por parte de tódolos axentes sociais relacionados directa ou indirectamente co medio rural e forestal. No que concirne ás responsabilidades dos concellos, o artigo 16 da Lei 3/2007 establece un conxunto de normas e consideracións técnicas que o concello das Neves incorporou á súa planificación por medio da aprobación do Plan de Prevención e Defensa contra Incendios Forestais Municipal. Porén, algúns aspectos esenciais da prevención de incendios forestais a escala municipal non foron explicitamente determinados na Lei 3/2007, polo que deben ser concretados por medio da aprobación dunha ordenanza municipal específica. Conforme á potestade atribuída polos artigos 4 da Lei 7/1985, de 2 de abril, Reguladora do Réxime Local e 6 da Lei 5/1997, do 22 de xullo, reguladora da Administración Local de Galicia, coa presente Ordenanza o Concello das Neves proponse desenvolver a regulación da xestión da biomasa vexetal e das distancias de plantación de especies arbóreas e arbustivas, no solo urbano, de núcleo rural e urbanizable delimitado, así como o deseño do procedemento administrativo de orde de execución de xestión de biomasa vexetal, no ámbito das súas competencias, co obxecto de conseguir as axeitadas condicións de seguridade para reducir os riscos asociados ós incendios forestais, protexendo dos mesmos ás persoas, ás poboacións, ás infraestruturas e ós ecosistemas. O obxecto da presente Ordenanza é a regulación da xestión da biomasa vexetal no territorio municipal do Concello das Neves e dentro do seu ámbito competencial, nos termos definidos na Lei 3/2007, de prevención e defensa contra incendios forestais de Galicia. En consonancia co establecido no artigo 4.2 da Lei 5/1997, de 22 de xullo, reguladora da Administración local de Galicia, o disposto na presente Ordenanza aplicarase naqueles ámbitos que non estean explicitamente regulados na lexislación básica en materia de prevención e defensa contra incendios forestais. Concretamente, será de aplicación en toda superficie municipal situada no interior de núcleos de poboación (solo de núcleo rural, urbano e urbanizable delimitado), así como naqueles terreos forestais ou de influencia forestal (situados a menos de 400 metros de terreos forestais) que se atopen a menos de 50 metros de núcleos de poboación e de edificacións ou instalacións illadas, segundo establece o artigo 21 da Lei 3/2007, de prevención e defensa contra incendios forestais de Galicia. Solo urbano: Terreos que a planificación urbanística ( Plan Xeral de Ordenación Municipal, PXOM, 1999) do concello tivera definido e clasificado como tal en virtude do disposto na lexislación urbanística (vixente no momento de aprobación do PXOM: artigo 11 da Lei 1/1997, de 24 de marzo, do Solo de Galicia ). Núcleos rurais: Terreos que se incluían dentro dos núcleos rurais delimitados na planificación urbanística municipal ( Plan Xeral de Ordenación Municipal, PXOM, 1999 ), de conformidade co disposto na lexislación urbanística (vixente no momento de aprobación do PXOM: artigo 13 da Lei 1/1997, de 24 de marzo, do Solo de Galicia). Solo urbanizable delimitado: Terreos que non tendo a condición de solo urbano, de núcleo rural nin de solo rústico a planificación urbanística (Plan Xeral de Ordenación Municipal, PXOM, 1999) tivese definido e clasificado como tal ao poder ser obxecto de transformación urbanística nos termos fixados na lexislación urbanística (vixente no momento de aprobación do PXOM: artigo 12 da Lei 1/1997, de 24 de marzo, do Solo de Galicia). Xestión da biomasa vexetal: Eliminación parcial ou total da biomasa vexetal por medio do emprego das técnicas máis eficaces, con mínimo impacto ambiental (preferiblemente mecánicas) e coa intensidade e frecuencia necesarias para xerar nivel descontinuidades horizontais e verticais dos combustibles que garantan o cumprimento das condicións mínimas de seguridade e salubridade legalmente esixibles así como a conservación dos valores naturais. Persoas responsables: persoas titulares dos terreos, ou no seu caso usufrutuarios do dereito de aproveitamento sobre os terreos, urbanos, urbanizables delimitados e de núcleo rural, así como as persoas, administracións, entidades ou sociedades que poidan considerarse responsables aos efectos do establecido no artigo 21 ter da Lei 3/2007, de prevención e defensa contra incendios forestais de Galicia. Terreo forestal: Terreo que cumpre con algún dos criterios especificados no artigo 2 da Lei 7/2012, de 28 de junio, de montes de Galicia. Zonas de influencia forestal: Áreas estremeiras que abarcan una franxa circundante dos terreos forestais cunha anchura de 400 metros, excluíndo o solo urbano, de núcleo rural e o urbanizable delimitado. Especies pirófitas: Especies consideradas xeradoras ou potenciadoras dos riscos vencellados ós incendios forestais e que están incluídas na disposición adicional terceira da Lei 3/2007, de prevención e defensa contra incendios forestais de Galicia (Anexo I da presente Ordenanza). Especies frondosas: Especies arbóreas autóctonas incluídas no Anexo 1 da Lei 7/2012, de 28 de xuño, de Montes de Galicia (Anexo II da presente Ordenanza). Descríbense brevemente a continuación as normas vixentes de maior relevancia en relación coa prevención de incendios forestais e coas distancias de plantación de árbores: Artigos 582, 591 e 592 do Código Civil: Decreto 2661/1967, de 19 de outubro, sobre distancias entre plantacións e fincas estremeiras. Decreto 81/1989, de 11 de maio, sobre medidas de ordenación das novas plantacións co xénero Eucaliptus. Lei 43/2003, de 21 de novembro, de Montes. Lei 7/2012, de 28 de xuño, de Montes de Galicia. Decreto 105/2006 de 22 de xuño, polo que se regulan as medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais. Lei 3/2007 de 9 de abril, de prevención e defensa contra incendios forestais de Galicia. Orde de 18 de abril de 2007 pola que se zonifica o territorio con base no risco espacial de incendio forestal. Orde do 31 de xullo de 2007 pola que se establecen os criterios para a xestión da biomasa vexetal. Lei 39/2015, de 1 de outubro, de Procedemento Administrativo Común das Administracións Públicas. Lei 2/2016, de 10 de febreiro, do Solo de Galicia. Decreto 143/2016, de 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. Lei 9/2017, de 26 de decembro, de medidas fiscais e administrativas. Instrución 1/2018, do 26 de abril, relativa ás actuacións administrativas en materia de cumprimento das obrigas de xestión da biomasa vexetal e retirada de especies arbóreas impostas pola Lei 3/2007, do 9 de abril, de prevención e defensa contra os incendios forestais de Galicia, a Lei 6/2011, do 13 de outubro, de mobilidade de terras, e a Lei 7/2012, do 28 de xuño, de montes de Galicia. As persoas responsables, segundo o establecido no artigo 3 da presente Ordenanza, de terreos situados en solo urbano, urbanizable delimitado, ou de núcleo rural deberán xestionar a biomasa vexetal das súas fincas antes do 30 de maio de cada ano. A xestión da biomasa vexetal por parte das persoas responsables deberá executarse conforme ós seguintes criterios: En cumprimento do establecido no artigo 95 da Lei 7/2012 de montes de Galicia, tras a realización das rozas ou cortas que resulten preceptivas en cumprimento das obrigas de xestión de biomasa vexetal deberá executarse adicionalmente una trituración de restos in situ, agás no caso dos elementos leñosos de diámetro maior de 5 centímetros, que deberán ser retirados da parcela, salvo que o correspondente informe técnico prescriba expresamente o contrario. A xestión da biomasa vexetal nos espazos que constitúen o ámbito desta Ordenanza poderá verse legalmente condicionada polos seguintes tipos de afeccións: O Concello das Neves publicará anualmente na súa páxina web unha cartografía das redes secundarias de faixas de xestión de biomasa vexetal definidas no plan de prevención e defensa contra incendios municipal, xunto cun listado onde se relacionen as referencias catastrais das parcelas afectadas polas franxas definidas no artigo 21 da Lei 3/2007. Non está permitida a plantación de exemplares de especies arbóreas pirófitas, de acordo coa definición establecida no artigo 3 da presente Ordenanza (especies incluídas no Anexo I), en solo urbano, de núcleo rural ou urbanizable delimitado. As repoboacións forestais preexistentes á entrada en vigor da presente Ordenanza que, como consecuencia da súa aplicación, atopáranse a unha distancia menor a regulada no artigo 20, disporán dun período máximo de dous anos para adaptarse á citada disposición, agás autorización expresa do órgano competente da Xunta de Galicia en materia forestal. Quedan derrogadas as disposicións municipais que contraveñan o disposto na presente Ordenanza. A presente Ordenanza entrará en vigor no día da súa publicación no Boletín Oficial da Provincia de Pontevedra.